钦定古今图书集成/理学汇编/文学典/第008卷 > 吴氏林下偶谈 > 《钱欧文体出自周易》
## 钦定古今图书集成/理学汇编/文学典/第008卷 > 吴氏林下偶谈 > 《钱欧文体出自周易》

欧公作《滁州醉翁亭记》，自首至尾多用“也”字。人谓此
体刱见欧公，前此未闻。余谓前辈为文，必有所祖。又
观钱公辅作《越州并仪堂记》，亦是此体，如其末云：“问
其办之岁月，则嘉祐五年二月十七日也；问其作之
主人，则太守刁公景纯也。问其常所往来而共乐者，
通判沈君兴宗也。谁其文之晋陵钱公辅也。”其机杼
甚与《欧记》同。此体盖出于《周易杂卦》一篇。